: Η σχέση της γονεϊκής ανατροφής, της ύπαρξης αδελφών και των πρώιμων δυσλειτουργικών σχημάτων με τα βουλιμικά συμπτώματα σε Ελληνίδες γυναίκες.:
Creators: name: Παπαχριστοφόρου, Μαρία Μάριου
Publisher: name: Aristotle University of Thessaloniki
Year: 2014
Subjects: Πρώιμα δυσλειτουργικά σχήματα, δυσλειτουργικές πεποιθήσεις
Γονεϊκή ανατροφή, αδέλφια
Βουλιμικά συμπτώματα
Early maladaptive schemas, core beliefs
Parental bonding, parental rearing, siblings
Bulimic symptoms

description: Η παρούσα έρευνα διερεύνησε τη σχέση ανάμεσα στην αντιλαμβανόμενη γονεϊκή ανατροφή (φροντίδα και υπερπροστατευτικότητα), τα πρώιμα δυσλειτουργικά σχήματα του Young και των βουλιμικών συμπτωμάτων σε ελληνίδες γυναίκες, καθώς και το διαμεσολαβητικό ρόλο των πρώιμων δυσλειτουργικών σχημάτων στη σχέση της αντιλαμβανόμενης γονεϊκής ανατροφής με τα βουλιμικά συμπτώματα. Επιπλέον εξέτασε κατά πόσο η ύπαρξη/ή όχι αδελφού μετριάζει την παραπάνω σχέση. Το τελικό δείγμα αποτέλεσαν 119 γυναίκες 19 έως 72 ετών, οι οποίες επισκέφθηκαν κάποιο διαιτολόγο κατά τη χρονική περίοδο της συλλογής του δείγματος. Οι συμμετέχουσες συμπλήρωσαν μια σειρά από έντυπα ή ηλεκτρονικά ερωτηματολόγια αυτοαναφοράς, τα οποία αφορούσαν στα δημογραφικά και διατροφικά χαρακτηριστικά, στη γονεϊκή ανατροφή, στα πρώιμα δυσλειτουργικά σχήματα και στα βουλιμικά συμπτώματα. Βρέθηκε ότι η μειωμένη γονεϊκή φροντίδα καθώς και η γονεϊκή υπερπροστατευτικότητα σχετίζονταν με υψηλό επίπεδο βουλιμικών συμπτωμάτων, επιβεβαιώνοντας τα ευρήματα της υπάρχουσας διεθνούς βιβλιογραφίας στις ελληνίδες γυναίκες. Επιπλέον, όσο πιο έντονα ήταν τα πρώιμα δυσλειτουργικά σχήματα στις κατηγορίες αποσύνδεση/απόρριψη, ανεπαρκής αυτονομία και επίδοση και προσανατολισμός στους άλλους, τόσο πιο έντονα ήταν τα βουλιμικά συμπτώματα, ενισχύοντας την ανάγκη για διερεύνηση βαθύτερων γνωστικών δομών για την καλύτερη κατανόηση της βουλιμίας και την αποτελεσματικότερη θεραπεία. Επιπρόσθετα, τα αποτελέσματα έδειξαν ότι η γονεϊκή ανατροφή προέβλεπε τα βουλιμικά συμπτώματα μέσω του διαμεσολαβητικού ρόλου των πρώιμων δυσλειτουργικών σχημάτων. Τα σχήματα από την κατηγορία της αποσύνδεσης/απόρριψης εμπλέκονταν περισσότερο με τη μητρική ανατροφή. Τα σχήματα από την κατηγορία της ανεπαρκούς αυτονομίας/επίδοσης εμπλέκονταν περισσότερο στη σχέση της γονεϊκής υπερπροστατευτικότητας (μητρικής και πατρικής) με τα βουλιμικά συμπτώματα. Όσον αφορά στα σχήματα της κατηγορίας προσανατολισμού στους άλλους, το σχήμα της αναζήτησης επιδοκιμασίας διαμεσολαβούσε στη σχέση της μειωμένης μητρικής φροντίδας με τα βουλιμικά συμπτώματα, αλλά το σχήμα της υποτακτικότητας εμπλεκόταν με όλα τα είδη γονεϊκής ανατροφής. Τέλος, η μειωμένη πατρική φροντίδα έπαιζε πιο σημαντικό ρόλο στην πρόβλεψη των βουλιμικών συμπτωμάτων για τις γυναίκες που είχαν αδελφό ή αδελφή. Όσον αφορά στη σχέση της γονεϊκής υπερπροστατευτικότητας (μητρική και πατρική) με τα βουλιμικά συμπτώματα, ήταν σημαντική μόνο για τις γυναίκες που είχαν αδελφό. Η παρούσα έρευνα ενισχύει και συζητεί την σημασία κατανόησης του ρόλου της γονεϊκής ανατροφής στην αιτιολογία της βουλιμίας, μέσα από την διερεύνηση των ψυχοκοινωνικών παραγόντων, όπως είναι τα πρώιμα δυσλειτουργικά σχήματα, που πιθανόν να παρεμβάλλονται. Επίσης, αναδεικνύεται ο πιθανός ρόλος των αδελφών στη σχέση της γονεϊκής ανατροφής με τη βουλιμία, κάτι που δεν έχει διερευνηθεί μέχρι τώρα.
description: The present study investigated the relationship between perceived parental bonding (care and overprotectiveness), early maladaptive schemas (core beliefs) and bulimic symptomatology in Greek women and also examined whether early maladaptive schemas play a mediating role between the perceived parental bonding and bulimic symptomatology. Moreover, it was examined whether the existence / or not of siblings moderate the above relationship. The final sample consisted of 119 women, 19 to 72 years, who visited a dietitian during the sample collection. The participants completed a series of printed or electronic self-report questionnaires concerning the demographic and nutritional characteristics, the parental bonding, the early maladaptive schemas and bulimic symptoms. Low parental care and high parental overprotectiveness were found to be associated with high levels of bulimic symptoms, confirming the findings of existing literature on a sample of Greek women. Furthermore, the more severe the early maladaptive schemas regarding the categories of disconnection/rejection, impaired autonomy and performance, as well as other-directedness, the more severe were the bulimic symptoms. This suggests that there is a need for further investigation into cognitive structures in order to achieve a better understanding the etiology and effective therapy of bulimia. Additionally, the results revealed that parental bonding predicted the bulimic symptoms through the mediating role of early maladaptive schemas. Specifically, disconnection/rejection schemas were more associated with the maternal parenting. Impaired autonomy and performance schemas were involved in the relationship of parental overprotectiveness (maternal and paternal overprotectiveness) with bulimic symptoms. Regarding other-directedness schemas, approval-seeking was mediating the negative relationship between maternal care and bulimic symptoms, while subjugation involved with all parenting styles. Finally, low parental care played more important role in the prediction of bulimic symptoms for women who had brother or sister. In addition, the relationship between parental overprotectiveness with bulimic symptoms was significant only for women who had brother. Overall, the current research underlies the important role of parenting rearing in the etiology of bulimia, through the investigation of psychosocial factors, such as early maladaptive schemas. The potential role of siblings in the relationship between parental rearing and bulimia, an area as yet understudied, is also highlighted.